Simone Daprà

**Simone Daprà** (født 1997) er en italiensk langrennsløper som representerer klubben GS Fiamme Oro. Han ble U23-verdensmester på stafett i 2020.

## Idrettskarriere
Dapra deltok i Junior-VM på ski 2016, og ble der nummer 47 på 15 km fristil. Året etter deltok han i Junior-VM på ski 2017, og ble der nummer fem på 20 km skiatlon, nummer åtte på 10 km fristil og nummer 22 på sprinten, og Italia ble nummer 7 på stafetten. 

Sesongen 2017/18 deltok han i U23-VM på ski 2018, og ble der nummer 12 på 30 km skiatlon og nummer 15 på 15 km klassisk. Han deltok i mange renn i Alpencup i langrenn denne sesongen, og fikk en tredjeplass og to åttendeplasser som beste enkeltresultater, og han ble nummer sju sammenlagt i Alpencup i langrenn 2017/18. 

Han deltok igjen i U23-VM på ski 2019, og ble denne gangen sju på 30 km klassisk, nummer 12 på 15 km fri og nummer 28 på sprinten. Han deltok også i Ski-VM 2019, der han ble nummer 35 på 30 km skiatlon. Under Alpencup i langrenn 2018/19 fikk han to nye pallplasseringer, og endte på tredjeplass sammenlagt. Han fikk som første nasjonale seniortittel i 2019; han vant miksstafetten under det italienske mesterskapet i langrenn, sammen med Federico Pellegrino og Anna Comarella.

Han vant det 42 km lange 3 Zinnen Ski-Marathon i Italia i 2020. Den 25. januar 2020 debuterte han i verdenscupen i langrenn, med en 34.-plass i 30 km skiatlon i Oberstdorf. Under U23-VM på ski 2020 fikk han én medalje; Italia fikk bronse på 4 x 5 km stafett med Daprà på laget. Individuelt ble han nummer fem på 30 km fri og nummer 10 på 15 km klassisk. Han fikk til sammen 11 verdenscuppoeng denne sesongen, som holdt til 122.-plass sammenlagt, og han fikk 312 alpencuppoeng, som holdt til sjetteplass sammenlagt i Alpencup i langrenn 2019/20. På nasjonalt nivå fikk han bronse på sprinten under det italienske mesterskapet i langrenn.

Daprà konkurrerte mindre i sesongen 2020/21, men han deltok i Ski-VM 2021, der han ble nummer 33 på 30 km skiatlon, og han deltok i to verdenscuprenn uten å sanke noen poeng. I Alpencup i langrenn 2020/21 ble han nummer 36 sammenlagt, og i Alpencup i langrenn 2021/22 ble han nummer ni sammenlagt. Han fikk bronse på 15 km under det italienske mesterskapet i langrenn i 2022.

I januar 2023 vant han sine to første alpencuprenn; et i sprint og et på 20 km klassisk. Dette bidro til at han ble nummer 16 sammenlagt i Alpencup i langrenn 2022/23. Han ble tatt ut til å delta i Ski-VM 2023, og ble der nummer 31 i 30 km skiatlon og nummer 34 på 15 km fristil. Han fikk også 103 verdenscuppoeng i denne sesongen. Under det italienske mesterskapet i langrenn 2023 fikk han sølv på 10 km fristil i januar, og i april fikk han sølv på lagsprint sammen med Mauro Balmetti. Han fikk sin første verdenscupseier denne sesongen; Italia vant stafetten i Toblach i februar 2023 med Daprà på laget.

Sesongen 2023/24 deltok han ikke i alpencup, men deltok i Verdenscupen i langrenn 2023/24. Der fikk han til sammen 421 poeng og endte på 45.-plass sammenlagt. Hans beste individuelle plassering i verdenscupen denne sesongen var en sjetteplass på sprint i USA, og Italia fikk også en andreplass i stafett i Oberhof. I Tour de Ski 2023/24 ble han nummer 37. Han fikk en ny gullmedalje i miksstafett under det italienske mesterskapet i langrenn i 2024, denne gangen sammen med Anna Comarella og Giovanni Ticcò. Individuelt kom han på femteplass på sprinten og 50 km i det nasjonale mesterskapet.

Daprà deltok i Ski-VM 2025 i Trondheim, og ble der nummer 21 på 20 km skiatlon.

## Referanser


## Eksterne lenker
*